отговарят най-малко на параметрите, определени за животните и за транспортните средства в глава VII от приложение I към Регламент (ЕО) No 1/2005.
 При домашни еднокопитни животни, различни от регистрирани еднокопитни животни, и домашни говеда, овце, кози и свине, които участват в пътувания с дълга продължителност между държави членки и от/до трети държави (съгласно определението в член 2, буква м) от същия регламент), информацията, въведена в това поле, съответства на общото пространство, предвидено за пратката, декларирано в раздел 1 — Планиране — от дневника на пътуването, включен в приложение II към Регламент (ЕО) No 1/2005.
 I.30
 Описание на пратката
 Посочете евентуалните специални изисквания, свързани с животните или с естеството/преработката на продуктите съгласно определеното в съответното законодателство на Съюза.
 За животни: посочете биологичен вид, категория, метод на идентификация, идентификационен номер, възраст, пол, количество или нето тегло и изследване. За медоносни и земни пчели посочете едно от следните: пчели майки с максимум 20 пчели работнички, семейства с пило или други. За водни животни посочете броя, обема или нетното тегло — в зависимост от техния жизнен стадий.
 За сперма, овоцити или ембриони, предназначени за изкуствено размножаване, посочете:
 —
 вида (сперма, ембриони, получени in vivo, овоцити, получени in vivo, ембриони, произведени in vitro, или микроманипулирани ембриони);
 —
 датата на събиране или производство;
 —
 номера на одобрението на животновъдния обект на събиране или производство (център за събиране на сперма, екип за събиране или производство на ембриони, животновъден обект за обработка на зародишни продукти, център за съхранение на зародишни продукти или обособен специализиран животновъден обект). При сперма от кочове и пръчове, събрана в техния животновъден обект на произход, посочете регистрационния номер на този животновъден обект;
 —
 идентификационна маркировка върху пайетата или другата опаковка;
 —
 количество;
 —
 вид, подвид (за животни от обособени специализирани животновъдни обекти — ако е необходимо) и идентификационен номер на животното(ите) донор(и).
 За продукти: посочете биологичен вид, вид на продуктите, вид обработка, номер на одобрението или регистрационен номер на животновъдните обекти заедно с кода на държавата по ISO (кланица, преработвателно предприятие, хладилен склад, център за събиране), брой опаковки, вид опаковки, номер на партидата, нето тегло.
 Вид: посочете научното наименование или така, както е определено в съответствие със законодателството на Съюза.
 Вид опаковка: посочете вида на опаковката съгласно определението в Препоръка No 21 (9) на Центъра на ООН за улесняване на търговията и електронния бизнес (UN/CEFACT).
 Част II — Сертификация/удостоверяване
 Поле
 Описание
 Европейски съюз
 Това поле се отнася до издаващите сертификата държави.
 Образец на сертификат
 Това поле се отнася до конкретното заглавие на всеки образец на сертификат
 II.
 Здравна информация
 Това поле се отнася до специалните здравни изисквания на Съюза, приложими за съответния животински вид или в зависимост от естеството на продуктите, придвижвани между държави членки или в рамките на Съюза.
 II.a
 Референтен номер в IMSOC
 Това е уникалният буквено-цифрен код, посочен в поле I.2.
 II.б
 Местен референтен номер
 Това е уникалният буквено-цифрен код, посочен в поле I.2а.
 Сертифициращ служител
 В това поле полага подписа си сертифициращият служител съгласно определението в член 3, точка 26 от Регламент (ЕС) 2017/625 на Европейския парламент и на Съвета